HANA วิ่งต่อเกือบ 4% โบรกแนะ “ซื้อ” เป้า 56 บ. ชี้ราคาร่วงสะท้อนปัจจัยลบแล้ว-ชูปันผล 4%
HANA วิ่งต่อเกือบ 4% ราคาแตะ 49.25 บ. โบรกปรับเพิ่มคำแนะนำเป็น “ซื้อ” จากเดิม Fully Valued เป้า 56 บ. ชี้ราคาร่วงสะท้อนปัจจัยลบไปแล้ว-ชูปันผลปี 65 น่าสนใจ คาดยีลด์ 4%
HANA วิ่งต่อเกือบ 4% ราคาแตะ 49.25 บ. โบรกปรับเพิ่มคำแนะนำเป็น “ซื้อ” เป้า 56 บ. ชี้ราคาร่วงสะท้อนปัจจัยลบไปแล้ว-ชูปันผลปี 65 น่าสนใจ คาดยีลด์ 4%
17 มี.ค. 2565

ผู้สื่อข่าวรายงานว่า ราคาหุ้น บริษัท ฮานา ไมโครอิเล็คโทรนิคส จำกัด (มหาชน) หรือ HANA ล่าสุด ณ เวลา 10:27 น. อยู่ที่ 49.25 บาท บวก 1.75 บาท หรือ 3.68% สูงสุดที่ 50 บาท ต่ำสุดที่ 48.50 บาท ด้วยมูลค่าซื้อขาย 727.08 ล้านบาท
โดยบล.ดีบีเอส วิคเคอร์ส (ประเทศไทย) ระบุในบทวิเคราะห์ (17 มี.ค.2565) คาดว่าราคาหุ้นที่ปรับตัวลงมาอย่างต่อเนื่องได้สะท้อนเรื่องผลขาดทุนในระยะสั้นไปแล้วจากบริษัทในกลุ่มคือ Power Master Semiconductor (PMS) ซึ่งจะเป้นผู้ผลิต Silicon Carbide (SiC) ที่สามารถนำไปใช้ในอุตสาหกรรมรถยนต์ไฟฟ้า (EV) จนกว่าจะผลิตเป็น Mass ได้ซึ่งทางผู้บริหารคาดว่าจะเป็นปลายปี 2565 นี้คุ้มทุนได้ราวไตรมาส 3/2566 และเริ่มเห็นกำไรชัดเจนราวปลายปี 2568
ทั้งนี้นับว่าราคาหุ้นได้ปรับตัวลงหนักถึง 24% มาแล้ว ตั้งแต่ฝ่ายวิจัยฯ DBS ได้ปรับลดคำแนะนำเป็นไปในเชิงลบคือ เต็มมูลค่า หรือ Fully Valued ตั้งแต่เดือนที่แล้ว
ดังนั้นจึงแนะนำ “ซื้อ” ปรับเพิ่มจาก “Fully Valued” เพราะราคาหุ้นขณะนี้กลับมามีส่วนเพิ่มได้อีกถึง 18% เมื่อเทียบกับราคาพื้นฐานที่ 56 บาท ซึ่งประเมินด้วย P/E ปี 65 ที่ 20 เท่า ทั้งนี้บริษัท มีฐานะการเงินดีเป็นเงินสดสุทธิ คือ มีเงินสดมากกว่าหนี้เงินกู้ และจ่ายปันผลได้ดี คาดว่าอัตราผลตอบแทนเงินปันผลปีนี้อยู่ในเกณฑ์ดีคือ 4.2%